અંબરીશ ડેરને સસ્પેન્ડ કરવાના બનાવને લઇ આજે રાજુલા વિસ્તારના આહીર સમાજ દ્વારા અમરેલી કલેક્ટરને આવેદનપત્ર આપી તેમના સસ્પેન્ડ ઓર્ડર રદ કરવામા આવે તેવી રજૂઆત કરી હતી અને આવેદનમાં જણાવ્યું હતું કે, પ્રજાના પ્રતિનિધિ તરીકે ચૂંટાયેલા ધારાસભ્યને પોતાના વિસ્તારના વિકાસના મુદ્દે ગરીબો, વંચિતો અને પછાત લોકોના વિકાસના મુદ્દે બોલવાનો સંપૂર્ણ હક્ક છે તેઓએ સરકાર સામે આક્રોશ સાથે રજૂઆત કરી હતી અને તે માટે તેમને ૩ વર્ષ માટે સસ્પેન્ડ કરવામાં આવ્યા છે તે એક તરફી અને ગેરબંધારણીય અન્યાયી નિર્ણય છે.